**ELŐZETES MEGÁLLAPODÁS**

mely létrejött egyrészről

Név: **Bátaszék Város Önkormányzata**

Székhely: 7140 Bátaszék, Szabadság u. 4.

Törzsszám: 733304

KSH Statisztikai számjel: 15733304-8411-321-17

Adószám: 15733304-2-17

Bank: OTP Bank Zrt.

Számlaszám: 11746005-15414076

Képviseli: dr. Bozsolik Róbert polgármester

továbbiakban, mint Átadó

másrészről

Név: **Takler Ferenc**

Szül. hely, idő:……………….

Anyja neve:

Lakcíme:

Szig. száma: …………………

a továbbiakban, mint Átvevő,

együttesen: Szerződő Felek között alulírott helyen és napon.

**Az előzetes megállapodás tárgya**

1. Jelen szerződés tárgyát képezi a Bátaszék Város Önkormányzata kizárólagos tulajdonában álló, bátaszéki külterületi 0804/1 hrsz-ú, 2347 m2 területű, kivett közút megnevezésű, valamint a bátaszéki külterületi 0805 hrsz-ú, 1636 m2 területű, kivett közút megnevezésű ingatlan átadás-átvétele.
2. Szerződő felek rögzítik, hogy Átvevő 2018. április 12. napján vételi szándékkal fordult Bátaszék Város Önkormányzatához az 1. pontban megjelölt ingatlanok tekintetében. Bátaszék Város Önkormányzatának Képviselő-testülete a 141/2018. (IV. 25.) önkormányzati határozatával elviekben támogatta a nevezett ingatlanok értékesítését, azok átminősítését követően.
3. Szerződő felek az 1. pontban körülírt kivett közút megnevezésű ingatlanok magánutakká történő átminősítése érdekében az átadás feltételeit, az átmeneti intézkedéseket, továbbá az átadással kapcsolatban az Átadót, valamint az Átvevőt illető jogok, és terhelő kötelezettségek gyakorlásának rendjét jelen előzetes megállapodásban foglaltak szerint határozzák meg.

**Szerződő Felek jogai és kötelezettségei, az átadás feltételei**

1. Átadó jelen megállapodás megkötését követő 30 napon belül az 1. pontban körülírt ingatlan átminősítésére vonatkozó kérelme benyújtásával kezdeményezi az illetékes, hatáskörrel rendelkező Tolna Megyei Kormányhivatal Szekszárdi Járási Hivatala Műszaki Engedélyezési és Fogyasztóvédelmi Főosztály Útügyi Osztálya előtt a közúti közlekedésről szóló 1988. évi I. törvény 32. §-ának (3) bekezdésében szabályozott - helyi közút magánúttá minősítése iránti - eljárás megindítását. Az útügyi hatósági eljárások díjairól szóló, többször módosított 26/1997 (XII. 12.) KHVM rendelet alapján, a hatósági eljárás során felmerülő díjfizetési kötelezettség az Átvevőt terheli.
2. Átvevő vállalta, hogy a 0804 hrsz-ú ingatlan vonatkozásában a telekalakítási feladatokat elvégzi, az erre vonatkozó dokumentációt elkészítette, a szükséges hatósági engedélyeket, jóváhagyásokat beszerezte. A 0804 hrsz-ú ingatlan a megosztást követően – a Boros Zoltán által készített, E-40/2018. sz. változási vázrajz alapján – az ingatlan-nyilvántartásba 0804/1 és 0804/2 hrsz. alatt került bejegyzésre (bejegyző határozat száma: 40525/2018.11.05.).
3. Szerződő Felek kötelezettséget vállalnak arra, hogy amennyiben a Tolna Megyei Kormányhivatal Műszaki Engedélyezési és Fogyasztóvédelmi Főosztály Útügyi Osztálya határozatával engedélyezi az átminősítést, a közlekedési hatóság helyi közút magánúttá minősítéséről hozott végleges határozatának kézhezvételét követő 30 napon belül az ingatlan adásvételéről a jogváltozás ingatlan-nyilvántartási átvezetésére alkalmas szerződést kötnek. A költségek viselése mellett a tulajdonjog-változás ingatlan-nyilvántartási átvezetését az Átvevő az adásvételi szerződés megkötését követő 30 napon belül kezdeményezi. Bátaszék Város Önkormányzatának Képviselő- testülete a …../2018. (…. …...) önkormányzati határozatával felhatalmazta a polgármestert az út átadás-átvételéhez szükséges iratok aláírására.

**Átmeneti rendelkezések**

1. A közúti közlekedésről szóló 1988. évi I. törvény 33. §-ának (1) bekezdés b) pont bb) alpontjában meghatározott közútkezelője (az Átadó) az átadásra kerülő helyi közúttal kapcsolatos fenntartási, üzemeltetési, közútkezelői feladatokat a Tolna Megyei Kormányhivatal Műszaki Engedélyezési és Fogyasztóvédelmi Főosztály Útügyi Osztálya átminősítési határozatának véglegessé válásának napjáig látja el. Nevezett határozat véglegessé válásának napjától kezdődően a közúti közlekedésről szóló 1988. évi I. törvény 33. §-ának (1) bekezdés c) pontja alapján a fenntartási, üzemeltetési és közútkezelői feladatokat az Átvevő látja el.
2. A tulajdonjog-változás ingatlan-nyilvántartási átvezetésétől függetlenül – a fenntartási, üzemeltetési és közútkezelői kötelezettség megszegéséből eredő károkért az Átvevő köteles helytállni, egyúttal köteles mentesíteni az Átadót a vele szemben az Átvevő érdekkörében felmerülő okra visszavezethető kárigényekkel szemben.

Jelen előzetes megállapodásban nem szabályozott kérdésekben a közúti közlekedésről szóló 1988. évi I. törvény, a végrehajtására kiadott 30/1988. (IV. 21.) MT rendelet, valamint a Polgári Törvénykönyvről szóló 2013. évi V. törvény rendelkezései az irányadók.

Szerződő Felek az előzetes megállapodást elolvasás és értelmezés után, mint akaratukkal mindenben megegyezőt jóváhagyólag írják alá.

Bátaszék, 2018. december

 ............................................................. ...........................................................

 Átadó Átvevő

 Bátaszék Város Önkormányzata Takler Ferenc

 dr. Bozsolik Róbert polgármester